
Templerne  i  Winter  Quarters 
og  Guadalajara  indviet 


Templet  i  Winter  Quarters  i  Nebraska 

Den  22.  april  2001  indviede  præsident  Gordon  B.  Hin- 
ckley  templet  i  Winter  Quarters  i  Nebraska. 

Winter  Quarters  er  i  dag  en  forstad  til  Omaha,  den  største 
by  i  Nebraska,  men  var  engang  tilflugtssted  for  tusinder  af 
sidste  dages  hellige,  som  var  undervejs  til  Saltsødalen. 
Mellem  juni  1846  og  oktober  1848  døde  ca.  2000  medlem- 
mer af  Kirken  i  Winter  Quarters  som  følge  af  strenge  stor- 
me, utilstrækkelig  proviant  og  husly,  skørbug,  malaria 
samt  de  helliges  svækkede  tilstand  efter  at  være  blevet 
fordrevet  fra  Nauvoo  eller  rejsen  over  havet  fra  Europa. 

I  templets  indvielsesbøn  sagde  præsident  Hinckley  som 
anerkendelse  af  Winter  Quarters  åndelige  og  historiske 
betydning:  »Den  grund,  hvorpå  denne  hellige  bygning 
står,  blev  for  150  år  siden  helliggjort  af  dine  lidende  helli- 
ge. Her  gjorde  de  midlertidigt  ophold  i  hundred-  og  tu- 
sindvis på  begge  sider  af  Missourifloden,  efter  de  havde 
forladt,  deres  hjem  i  Nauvoo,  på  De  Britiske  Øer  eller  i 


Europa  og  var  rejst  mod  vest  til  den  store  Saltsødal.  Her 
døde  mange  af  dem  og  ligger  begravet  på  kirkegården, 
som  støder  op  til  dette  hellige  hus.  Deres  lidelser  var  store, 
deres  ofre  var  enorme  . . . 

Nu  er  generationer  kommet  og  gået.  Vore  medlemmer 
har  forladt  dette  sted.  Siden  er  de  på  grund  af  jobmulighe- 
der langsomt  vendt  tilbage.  I  dag  har  vi  stave  og  ward 
med  store  forsamlinger.  Vore  hjerter  fyldes  i  taknemme- 
lighed med  sang.  Kronen  på  alt  dette  er  tilstedeværelsen 
af  et  tempel  på  dette  hellige  sted  ...  Vi  indvier  dette  områ- 
de, som  vi  står  på,  et  område,  som  allerede  er  helliggjort  af 
dem,  der  blev  begravet  her  for  længe  siden.  Vi  gør  kirke- 
gården til  en  del  af  dette  område.« 

Præsident  Hinckley  var  sammen  med  ældste  L.  Tom 
Perry  fra  De  Tolv  Apostles  Kvorum  og  ældste  Donald  L. 
Staheli,  ældste  Monte  J.  Brough  og  ældste  Bruce  C.  Hafen 
fra  De  Halvfjerds,  som  udgør  områdepræsidentskabet  i 
det  centrale  Nordamerika. 


Ca.  61  000  kom  til  åbenthus  i  templet  i  Winter  Quarters 
i  Nebraska. 


Templet  i  Guadalajara  i  Mexico  betjener  medlemmer  i  det  sydvestlige 
Mexico. 

På  grund  af  Winter  Quarters'  særli- 
ge betydning  i  Kirkens  historie  blev 
første  session  af  templets  indvielse 
transmitteret  til  kirkebygninger  i  hele 
USA  og  Canada,  hvor  medlemmer 
kunne  følge  begivenheden,  hvis  de 
var  værdige  til  at  komme  i  templet. 
Den  eneste  tidligere  indvielse  af  et 
tempel,  som  blev  udsendt  på  lignen- 
de måde,  var  indvielsen  af  templet  i 
Palmyra  i  New  York,  som  fandt  sted 
den  6.  april  2000. 

Indbyggerne  i  Florence  i  Nebraska 
har  taget  godt  mod  det  nye  tempel. 
Kirkens  medlemmer  og  de  øvrige 
indbyggere  arbejdede  sammen  for  at 
forskønne  området,  inden  der  blev 
holdt  åbenthus  i  templet.  Børn  fra 
området  lavede  blomster  til  forret- 
ningsfacaderne og  pyntede  de  histo- 
riske steder  og  skilte  med  balloner. 
Flere  end  61 000  kom  til  åbenthus.  En 
gæst  kommenterede:  »Jeg  er  taknem- 
melig for  jeres  gavmildhed,  så  at  vi, 
der  ikke  er  sidste  dages  hellige,  kan 
finde  hvile  et  kort  stykke  tid  i  jeres 
tempel  og  føle  Jesu  Kristi  nærhed.« 

Medlemmerne  i  Winter  Quarters 


tempeldistrikt  er  særligt  opmærk- 
somme på  betydningen  af  at  have  et 
tempel  i  Winter  Quarters.  »Dette  om- 
råde, hvorfra  pionererne  engang  rej- 
ste mod  vest,  er  nu  blevet  et  rejsemål 
for  vor  tids  sidste  dages  hellige,  når 
de  tager  til  Herrens  hus,«  sagde  E. 
Louis  Butler,  tempelpræsident  i  Win- 
ter Quarters. 

Templet  i  Guadalajara  i  Mexico 

Præsident  Hinckley  indviede  den 
29.  april  templet  i  Guadalajara  i  Mexi- 
co ved  fire  sessioner.  I  indvielsesbøn- 
nen  sagde  han:  »Vi  takker  dig  for  dit 
værks  fremgang  i  denne  storslåede 
nation,  Mexico.  Lad  det  vinde  frem, 
kære  Fader.  Berør  de  menneskers  liv 
og  hjerte,  som  vil  lytte  til  sandhedens 
budskab  og  komme  ind  i  Kristi  fold. 
Lad  omvendelsens  mirakel  ske 
blandt  dette  lands  fantastiske  og  gode 
mermesker.  Må  de,  der  regerer,  be- 
tragte dit  folk  med  respekt  og  med  et 
ønske  om  at  hjælpe.  Vil  du  velsigne 
dem  og  nationen  for  deres  venlige 
indstilling  over  for  dit  værk  . . . 

Må  alle,  som  træder  ind  [i  templet]. 


gøre  det  værdigt.  Vil  du  besegle  en 
gave  på  dem  i  form  af  retskaffenhed, 
som  vil  blive  deres  kulturs  og  livs 
vogter.« 

Ældste  Henry  B.  Eyring  fra  De  Tolv 
Apostles  Kvorum  og  medlemmer  af 
områdepræsidentskabet  i  det  nord- 
lige Mexico,  ældsterne  Lynn  A. 
Mickeisen  og  Gary  J.  Coleman  fra  De 
Halvfjerds'  Første  Kvorum,  samt 
ældste  Adrian  Ochoa,  der  er  halv- 
fjerdser-områdeautoritet, assisterede 
præsident  Hinckley  ved  indvielses- 
møderne. 

Templet  i  Guadalajara  er  Kirkens 
105.  fungerende  tempel  og  det  11.  i 
Mexico.  Ca.  13  000  kom  til  åbenthus, 
og  6520  medlemmer  overværede  ind- 
vielsen. 

Lokale  medlemmer  af  Kirken  sag- 
de, at  indvielsen  af  templet  fyldte 
dem  med  glæde.  »Jeg  kan  ikke  beskri- 
ve den  følelse,  der  fyldte  os,  da  . . .  vo- 
res elskede  profet  velsignede  vore 
hjem,  vores  land  og  dets  ledere  samt 
vores  jord,«  sagde  Graciela  Garcia  fra 
Moctezuma  Ward  i  Guadalajara  Me- 
xico Moctezuma  Stav.  □ 


Præsident  og  søster  Hinckley  samt  ældste 
Wirthlin  modtager  æresdoktorgrader 


Præsident  Gordon  B.  Hinckley  og  søster  Marjorie  Pay  Hinckley  modtog  hver 
sin  æresdoktorgrad  fra  Utah  Valley  State  College  den  27.  april,  kun  to  dage 
før  deres  64  års  bryllupsdag.  Præsident  Hinckley  modtog  en  æresdoktorgrad 
i  religion  og  humanisme,  og  søster  Hinckley  modtog  en  æresdoktorgrad. 


P)  ræsident  Hinckley  talte  ved 
translokationen  og  opfordrede 
kandidaterne  til  at  være  venlige,  kær- 
lige, ærbare  og  ærlige.  »Disse  ting  er 
så  enkle,  at  de  knap  lader  til  at  være 
værd  at  nævne,«  sagde  han.  »Og  dog 
er  de  netop  det,  som  livet  består  af. 
Når  alt  kommer  til  alt,  indser  man, 
når  man  har  levet  sit  liv  og  er  blevet 


gammel,  som  jeg  er,  at  det  er  de  enkle 
værdier,  der  tæller,  og  som  gør  en  stor 
forskel  i  vores  liv.« 

Ældste  Joseph  B.  Wirthlin  fra  De 
Tolv  Apostles  Kvorum  modtog  den 
26.  april  en  æresdoktorgrad  for  kri- 
sten tjeneste  fra  Brigham  Young  Uni- 
versity  Ældste  Wirthlin  rådede 
kandidaterne  til  at  arbejde  hårdt, 

være  villige  til  at  tjene  andre  og 
forblive  trofaste  mod  evangeliets 
lærdomme. 

»Uanset  hvilket  hæderligt  arbejde, 
I  har,  så  giv  det  det  bedste,  som  er  i 
jer,«  sagde  han.  »Lad  altid  jeres  navn 
være  forbundet  med  flid  og  kompro- 
misløs kvalitet  -  selv  når  der  ikke  ser 
ud  til  at  være  nogen  belørming,  selv 
når  det  ser  ud  til,  at  der  ikke  er  nogen, 
som  holder  øje. 

Hvis  I  giver  det  bedste  i  jer  selv  til 
jeres  arbejde,  vil  I  blive  belønnet  ti- 
fold.« □ 


Søster  Hinckley  hyldet  af  Daughters 

of  Utah  Pioneers 


Alle  Kirkens  medlemmer  har  en  fælles  pionerarv,  uanset  om  deres  forfædre 
var  sidste  dages  hellige  eller  ej,  sagde  søster  Marjorie  P.  Hinckley  den  12. 
april  til  et  møde  i  pionerforeningen  Daughters  of  Utah  Pioneers.  Søster 
Hinckley,  som  er  gift  med  Kirkens  præsident,  Gordon  B.  Hinckley,  blev 
hyldet  i  Assembly  Hall  på  Tempelpladsen  ved  Daughters  of  Utah  Pioneers' 
100-årsfest.  Sammen  med  hende  sad  hendes  døtre,  Kathleen  H.  Barnes, 
Virginia  H.  Pearce  og  Jane  H.  Dudley.  Søster  Barnes  holdt  på  sin  fars 
vegne  en  kort  tale  om  sin  mor. 


F'  lere  hundrede  overværede  aften- 
mødet, som  var  en  del  af  en  to 
dage  lang  festligholdelse  af  den  100  år 
gamle  forening  Daughters  of  Utah 
Pioneers,  der  blev  stiftet  den  11.  april 
1901.  Den  oprindelige  gruppe  bestå- 
ende af  47  kvinder  har  nu  udviklet  sig 
til  en  verdensomspændende  organi- 
sation, som  arbejder  på  at  bevare  sine 
pionerforfædres  historie  og  kultur- 
genstande. 

I  sin  tale  mindedes  søster  Hinckley, 
at  da  hun  var  barn,  tog  hendes  far 
hvert  år  den  24.  juli  hende  og  hendes 
søskende  op  i  Emigration  Canyon  til 
Little  Mountain,  »hvor  pionererne 
kom  over  bakkedraget  og  ind  i  dalen. 
Vi  sad  på  klipperne,  mens  han  fortal- 
te os  historien  om  sin  mor  Mary  og  de 
lidelser,  hun  gennemgik  i  det  skæbne- 
svangre Martins  håndkærrekompag- 
ni,  der  blev  fanget  i  tidlige  vinterstor- 
me, da  de  rejste  af  sted  for  at  slutte  sig 
til  de  hellige  i  dalen.  Mary,  min  far- 
mor, mistede  to  søstre.  Hun  mistede 
en  bror  og  til  sidst  sin  mor  på  rejsen. 
Him  fik  forfrysninger  i  tæerne,  og  de 
måtte  amputeres.  Senere  giftede  hun 
sig  og  fik  13  børn.  Min  far  var  den 
yngste  af  børnene.« 

Søster  Hinckley  mindedes,  at  mens 
familien  sad  på  klipperne  på  Little 
Mountain,  prædikede  hendes  far  ikke 
moral  for  dem  eller  belærte  dem. 
»Men  kærligheden  og  værdsættelsen 
af  hans  mor  overførtes  fra  hans  hjerte 
til  vores.  Det  var,  mens  jeg  endnu  var 


ung,  at  jeg  besluttede  mig  for,  at  jeg 
ville  forblive  trofast  mod  evangeliet, 
så  hendes  lidelser  ikke  ville  være  for- 
gæves. 

Jeg  ved,  at  den  dag  vil  komme, 
hvor  jeg  vil  se  hende.  Hvordan  kan 
jeg  se  hende  i  øjnene,  hvis  jeg  ikke  har 
forsøgt  at  bygge  på  den  grundvold, 
som  hun  har  lagt?  Jeg  er  taknemmelig 
for  at  være  et  af  Mary  Goble  Pays 
børnebørn  såvel  som  efterkommer  af 
mange  andre,  som  krydsede  prærien. 
Deres  historier  kaster  lys  og  inspirati- 


on over  min  egen  rejse.  Vi  har  alle  del 
i  den  arv,  de  gav  os.« 

I  sin  tale  forklarede  søster  Barnes, 
at  »et  af  de  største  arvestykker,  som 
mor  har  givet  hver  af  sine  døtre  og 
døtres  døtre,  er  et  billede  af  flere  ge- 
nerationer. Jeg  har  nu  otte  generatio- 
ner i  min  ramme.  Det  begynder  med 
mine  døtres  fem  døtre  og  slutter  med 
min  tiptipoldemor,  der  var  den  første 
kvinde  [i  familien],  som  sluttede  sig 
til  Kirken  . . .  Jeg  ser  ofte  på  dette  bille- 
de og  ser  mig  selv  i  denne  lange  linie 
af  trofaste,  pligttro  og  standhaftige 
kvinder;  og  så  forstår  jeg,  hvilket  stort 
privilegium  og  hvilken  stor  velsignel- 
se det  er  at  være  den  del  af  denne  pio- 
nerbevægelse.« □ 

Artiklen  venligst  stillet  til  rådighed 
af  Julie  A.  Dockstader,  Church  News, 
21.  april  2001. 


Søster  Marjorie  Pay  Hinckley  hyldes  af  Daughters  ofUtah  Pioneers. 

Ældste  Ballard  taler  om  kvinders 
guddommelige  bemyndigelse« 


» 


»Dette  kan  I  være  sikre  på:  Herren  elsker  især  retskafne  kvinder,  kvinder 
som  ikke  blot  er  trofaste,  men  fulde  af  tro,  kvinder  som  er  optimistiske  og 
glade,  fordi  de  ved,  hvem  de  er,  og  hvor  de  er  på  vej  hen,  kvinder  der  bestræ- 
ber sig  på  at  leve  og  tjene  som  kvinder,  der  tror  på  Gud,«  erklærede  ældste 
M.  Russell  Ballard  fra  De  Tolv  Apostles  Kvorum  ved  BYU's  kvindekonfe- 
rence den  3.  maj. 


Enhver  søster  i  denne  Kirke, 
der  har  indgået  pagter  med 
Herren,  har  guddommelig  bemyndi- 
gelse til  at  være  med  til  at  frelse  sjæle, 
vejlede  kvinder  i  verden,  styrke  hjem- 
mene i  Zion  og  opbygge  Guds  rige,« 
forklarede  ældste  Ballard. 

Ældste  Ballard  talte  om  at  støde  på 
forhindringer  og  møde  muligheder, 
som  er  en  del  af  livets  vej,  og  han 
fremhævede  betydningen  af  at  forstå 
Helligåndens  tilskyndelser.  Dernæst 
gav  han  fem  retningslinier. 

»For  det  første  faste  og  bøn.«  Han 


sagde,  at  Mosiahs  sønner  havde 
»hengivet  sig  meget  til  bøn  og  faste«; 
derfor  havde  de  profetiens  og  åben- 
barelsens ånd  (se  Alma  17:3). 

For  det  andet  skal  man  fordybe  sig 
i  skrifterne.  Skrifterne  befordrer  til 
personlig  åbenbaring.  Jeg  opfordrer 
jer  til  at  intensivere  jeres  studium  af 
dem. 

For  det  tredje  bør  man  forberede  sig 
til  at  tilbringe  tid  i  Herrens  hus  ...  In- 
den for  templets  døre  er  der  en  kraft, 
som  vil  give  jer  styrke  mod  livets  for- 
andringer. 


For  det  fjerde  bør  man  lytte  til  sine 
forældres  og  ægtemands  råd.  Bed  je- 
res far  eller  ægtemand  om  at  give  jer 
velsignelser.  Hvis  han  er  gået  over  på 
den  anden  side  af  sløret,  eller  hvis 
han  af  en  eller  anden  grund  ikke  er 
værdig  eller  kan,  så  gå  til  jeres  biskop 
eller  jeres  stavspræsident. 

For  det  femte  er  der  lydighed  og 
omvendelse.  I  kan  ikke  se  bort  fra 
værdien  af  at  være  kvinde  og  for- 
vente, at  Helligånden  vil  forblive  hos 
jer. 

Kvinder  og  mænd,  som  kan  høre 
Herrens  røst,  og  som  handler  efter 
disse  tilskyndelser,  bliver  uvurderlige 
redskaber  i  hans  hænder.«  □ 

Artiklen  venligst  stillet  til  rådighed 
af  Julie  A.  Dockstader,  Church  News, 
12.  maj  2001. 


Ældste  M.  Russell  Ballard  (midt  for)  og  hans  hustru  Barbara  sammen  med  BYU's  rektor,  Merrill  J.  Bateman. 

Præsident  Monson  opfordrer  kvinder 
til  at  styrke  hjemmet,  give  af  deres  talenter 

og  tjene  Gud 


Mænd  og  kvinder  er  Guds  mesterværk,  skabt  i  hans  billede,  sagde  præsident 
Thomas  S.  Monson,  førsterådgiver  i  Det  Første  Præsidentskab,  ved  kvinde- 
konference på  Brigham  Young  University  den  4.  maj.  Han  blev  ledsaget  af  sin 
hustru  Frances,  da  han  talte  til  flere  tusinde  i  Marriott  Center.  »I  kan  ikke  op- 
rigtigt være  i  besiddelse  af  denne  overbevisning  uden  at  opleve  en  inderlig  ny 
følelse  af  styrke  og  kraft.  Som  sidste  dages  hellige  ved  vi,  at  vi  levede,  inden  vi 
kom  til  jorden  ...  hvor  vi  kan  vise  lydighed  mod  Guds  bud. 


Således  lærer  vi,  hvem  vi  er.  Hvad 
forventer  Gud  så,  at  vi  bliver?« 
spurgte  præsident  Monson  ved  den 
to  dage  lange  konferences  sidste 
møde. 

»Det  vil  ikke  være  en  let  vej,«  be- 
kræftede præsident  Monson.  »Kære 
søstre,  må  jeg  foreslå  tre  retningslini- 
er: Styrk  jeres  hjem,  giv  af  jeres  talen- 
ter og  tjen  jeres  Gud.« 

Præsident  Monson  fremhævede 
derefter  hvert  af  sine  forslag. 

»Styrk  jeres  hjem.  I  skal  være  klar 
over,  hvor  afgørende  1  er  for  denne 
proces,«  sagde  han.  »Kvinder  under- 
vurderer alt  for  ofte  deres  gode  ind- 
flydelse. I  ville  gøre  klogt  i  at  følge 
Herrens  opskrift:  >Byg  et  hus,  et  bede- 
hus, et  fastehus,  et  troens  hus,  et  lær- 
dommens hus,  et  herlighedens  hus,  et 
ordens  hus,  ja,  et  Guds  hus<  (L&P 
88:119). 

I  sådan  et  hus  vil  man  finde  glade, 
smilende  børn,  der  er  blevet  under- 
vist i  sandheden,  ved  forskrift  og  ek- 
sempel. I  et  sidste  dages  helligt  hjem 
tolereres  børn  ikke  blot,  men  de  er 
velkonme;  de  herses  ikke  med,  men 
opmuntres;  de  tvinges  ikke,  men  vej- 
ledes; de  forsømmes  ikke,  men  el- 
skes.« 

Han  fortsatte  med  at  råde  familier 
fra  at  stifte  gæld.  »Der  bliver  en  an- 
spændt stemning,  man  skændes  ofte- 
re, og  nerverne  bliver  flossede,  når 
gælden  banker  på  døren.  De  kræfter. 


man  bruger  på  at  betale  af  på  gælden, 
giver  ikke  én  krumme  på  bordet,  ej 
heller  giver  det  én  eneste  varmegrad  i 
huset  eller  gør  én  eneste  tråd  til  klæ- 
der. Mange  flere  mennesker  kunne 
undgå  de  store  bølger  i  deres  økono- 
mi, hvis  de  havde  et  års  forråd  af  mad 
og  tøj  og  var  gældfri.  Vi  ser  i  dag,  at 
mange  har  gjort  det  modsatte  af  at 
følge  dette  råd:  De  har  mindst  et  års 
gæld  og  har  ingen  mad.« 

»Giv  af  jeres  talenter,«  sagde  præsi- 
dent Monson  og  fortalte,  at  han  hav- 
de besøgt  et  plejehjem,  hvor  en  ung 
pige  skulle  spille  violin  ved  søndags- 
møderne.  »Hun  fortalte  mig,  at  hun 
var  nervøs  og  håbede,  at  him  kunne 
gøre  sit  bedste.  Mens  hun  spillede, 


råbte  en  ældre  patient:  »Åh,  du  er  så 
køn,  og  du  spiller  så  smukt. 

Bagefter  lykønskede  jeg  hende  og 
hendes  talentfulde  akkompagnatør. 
De  svarede:  »Vi  kom  for  at  opmuntre 
de  svage,  de  syge  og  de  ældre.  Vores 
frygt  forsvandt,  da  vi  spillede.  Vi 
glemte  vore  egne  bekymringer  og 
problemer.  Vi  har  måske  opmuntret 
dem,  men  de  har  virkelig  inspireret 


os.« 


Præsident  Monson  bad  indtræn- 
gende de  tilstedeværende  om  at 
»være  gørere,  såvel  som  tænkere,  og 
derved  gøre  jeres  tanker  til  gerninger 
og  efterleve  jeres  tanker  på  jeres  idea- 
lers allerhøjeste  niveau.  Tid  er  det, 
som  jeres  liv  består  af.  Hver  dag  fol- 
der sig  ud  som  en  gave,  der  giver  os 
mulighed  for  at  væve  et  stof  af  godt 
helbred,  glæde  og  tilfredshed  og  til  at 
udvikle  os  til  noget  bedre,  end  vi  er  i 
begyndelsen.« 

»Tjen  jeres  Gud,«  rådede  præsident 
Monson.  »Shakespeare  belærte  i  sit 
skuespil,  Henrik  VIII,  om  betydnin- 


Præsident  Thomas  S.  Monson,  her  sammen  med  sin  hustru,  Frances,  talte  ved 
kvindekonferencens  sidste  møde  på  Brigham  Young  University. 

gen  af  dette  princip  gennem  en  af  per- 
sonerne, kardinal  Wolsey.  Han  var  en 
meget  berømt  og  stolt  mand  på  grund 
af  sit  venskab  med  kongen,  men  dette 
venskab  blev  brudt.  Kardinal  Wolsey 
blev  frataget  al  sin  myndighed  og  al 
sin  stolthed.  I  sit  hjertes  sorg  sagde 
han;  »Havde  jeg  blot  tjent  min  Gud 
med  det  halve  af  den  iver,  jeg  har  tjent 
min  konge,  ville  han  ikke  . . .  have  la- 
det mig  stå  nøgen  over  for  mine  fjen- 
der« (3.  akt,  scene  2,  linie  55-57). 

Dernæst  fortalte  præsident  Mon- 
son  historien  om  Catherine  Curtis 
Spencer,  en  pionerhustru  og  mor.  Da 
hun  forlod  Nauvoo  sammen  med  sin 


mand  og  seks  børn,  svækkedes  hen- 
des helbred  så  meget,  at  hendes  mand 
skrev  til  hendes  forældre  i  Boston  i 
Massachusetts,  USA,  og  spurgte,  om 
hun  måtte  bo  hos  dem,  indtil  han  hav- 
de bygget  et  hus  i  Vesten.  De  svarede 
i  et  brev,  at  hun  kun  måtte  komme, 
hvis  hun  fornægtede  sin  tro.  Pioner- 
kvinden nægtede  at  fornægte  sin  tro 
og  døde  kort  tid  efter. 

»Det  er  i  denne  ånd,  man  bør  tjene 
Gud,«  forklarede  præsident  Monson. 
»Det  er  at  sætte  ham  først  i  vores  liv. 
Selv  om  vi  ikke  nødvendigvis  mister 
vores  liv  i  Guds  tjeneste,  kan  vi  be- 
stemt vise  vores  kærlighed  til  ham 


ved,  hvor  godt  vi  tjener  ham.  Han, 
som  hører  vore  stille  hørmer,  han, 
som  ser  vore  ubemærkede  gerninger, 
vil  belønne  os  åbenlyst,  når  der  er 
brug  for  det. 

Må  vi  alle  og  alle,  som  vi  påvirker, 
bede  til  Gud  om,  at  ingen  fjende  vil 
bryde  den  del  af  forsvarslinien,  som 
vi  har  fået  tildelt.  Det  betyder  ikke  så 
meget,  hvilken  organisation  af  Kirken 
vi  er  kaldet  til  at  arbejde  i.  Vi  har  fået 
en  del  at  forsvare,  og  det  er  vores  an- 
svar at  gøre  det.«  □ 

Artiklen  venligst  stillet  til  rådighed 

af  Julie  A.  Dockstader,  Church  News, 

12.  maj  2001. 


Ældste  Holland  indvier  monument  for 

pionerkvinder 


De  sled  ved  deres  mænds  side  med  at  plukke  bomuld,  opdrage  børn,  lave 
mad  over  åben  ild  og  tørre  sand  væk  fra  øjnene.  Og  dog  er  bidragene  fra 
de  pionerkvinder,  som  bidrog  til  at  kolonisere  ørkenområderne  i  det 
sydvestlige  Utah  i  1800-tallet,  stort  set  ikke  anerkendt  i  historien. 

Ældste  Jeffrey  R.  Holland  fra  De  Wallace  Stegner,  som  efter  sit  eget  stu- 
Tolv  Apostles  Kvorum  citerede  dium  af  mormonernes  pionerrejse 
i  sin  tale  den  4.  maj  ved  indvielsen  af  sagde:  »Mormonmændene  var  stær- 
et  monument  til  ære  for  disse  kvinder  ke,  men  mormonkvinderne  var  utro- 
den nu  afdøde  amerikanske  forfatter  lige.« 


Ældste  Jeffrey  R.  Holland  taler  til  over  1000  tilskuere  ved  den  historiske  Relief  Society  Hall  i 
Washington  City  i  Utah. 


Bronzestatuen  skildrer  en  img  mor 
med  skrifterne  under  den  ene  arm  og 
et  barn  i  den  anden.  »I  sine  arme  hol- 
der hun  selve  essensen  af,  hvad  der  er 
værdifuldt  for  hende,  hendes  familie 
og  hendes  tro,«  sagde  ældste  Hol- 
land. »Se  hendes  ansigt.  Him  ser  mod 
fremtiden  med  tro.« 

Monumentet  er  rejst  uden  for  den 
historiske  Relief  Society  Hall  i  Wa- 
shington City  i  Utah  som  en  hyldest 
til  pioner  kvinderne.  Over  1000  tilsku- 
ere fyldte  det  skyggefulde  område 
uden  for  den  historiske  bygning  og 
så  på,  mens  den  lokale  billedhugger 
Jerry  Anderson  afslørede  statuen. 

Ældste  Holland  priste  disse  pioner- 
kvinders dyder,  som  generelt  er  for- 
blevet ukendt  i  historien,  og  han  be- 
skrev, hvordan  de  barske  områder 
frembragte  afgrøder  takket  være  de 
første  kolonisters  ofre.  »Jeg  voksede 
op  med  historien  om  min  tipoldefar, 
Robert  Gardner,  som  forlod  sin  vid- 
underlige farm  og  mølle  i  Cot- 
tonwoodområdet  i  Saltsødalen  og 
tog  sin  hustru  og  sine  børn  med  til 

Dixie  [det  sydvestlige  Utah].  Da  han 
kom  til  Washington  og  så  den  forfat- 
ning, som  hans  kære  venner,  der  hav- 
de slået  sig  ned  her  ved  Virgin  River 
inden  ham,  befandt  sig  i,  sagde  han, 
at  han  for  første  gang  i  sit  liv  blev  vir- 
kelig bange.  Dette  kom  fra  en  mand, 
som  havde  gået  1600  km  fra  Toronto  i 
Canada  til  Nauvoo  i  Illinois  og  tilba- 
ge igen,  havde  svømmet  over  vand- 
løb og  vadet  gennem  sumpe  og  kun 
havde  haft  kiks  at  spise  og  det  tøj,  han 
havde  på.  Intet  af  dette  havde  gjort 
ham  bange,  men  det  gjorde  synet  af 
hans  venner  i  Washington.  I  sin  dag- 


bog skriver  han,  at  næsten  alle,  som 
kom  og  modtog  ham,  havde  malaria. 
Han  sagde,  at  de  alle  havde  slidt  de- 
res tøj  op  og  havde  skiftet  det  ud  med 
tøj  af  den  første  ret  dårlige  bomuld, 
som  de  havde  dyrket  på  deres  egne 
grunde  og  gårde.  Kvinderne  havde 
kartet,  spundet  og  vævet  i  hånden  og 
farvet  stoffet  med  plantefarver.  Ro- 
bert bemærkede,  at  disse  mænds, 
kvinders  og  børns  tøj  havde  en  farve, 
som  på  skræmmende  vis  passede  til 
deres  ansigts  blege,  blålige  skær. 

Dernæst  så  han  på  sin  hustrus  og 
sine  døtres  smarte  og  smukke  på- 


klædning, som  stadig  var  intakt  og 
fin.  Han  vidste,  at  i  de  kommende 
dage  ville  den  frygtelige  brændende 
sol,  sygdom  og  feber  uden  tvivl  også 
ramme  dem,  og  han  græd.  I  sin  dag- 
bog betroede  han,  at  denne  oplevelse 
prøvede  ham  mere  end  noget  andet  i 
hele  hans  lange  tid  som  mormon, 
men  ligesom  kvinderne  i  Washingt- 
on, sagde  han:  »Vi  vil  sætte  vor  lid  til 
Gud  og  fortsætte.«  □ 

Artiklen  venligst  stillet  til  rådighed 
afShaun  D.  Stahle,  Church  News, 
12.  maj  2001. 


Ældste  Loren  C.  Dunn  død, 
70  år  gammel 


Ældste  Loren  C.  Dunn,  præsi- 
dent for  templet  i  Boston, 
Massachusetts,  og  emeritusmed- 
lem af  De  Halvfjerds'  Første  Kvo- 
rum,  døde  den  16.  maj  2001  af  kom- 
plikationer i  forbindelse  med  en 
operation.  Han  blev  70  år.  Den  for- 
henværende virksomhedsleder  og 
avisredaktør  havde  tjent  på  fuldtid 
i  kirkekaldelser  i  over  32  år. 

Loren  Charles  Dunn  blev  født 
den  12.  juni  1930  i  Tooele  i  Utah 
som  søn  af  Alex  R  og  Carol  Horsf  all 
Dimn.  Han  tog  eksamen  fra  Brig- 
ham Young  University  i  1953  i  jour- 
nalistik og  økonomi.  Derefter  var 
han  på  mission  i  Australien  i  to  år, 
hvorefter  han  i  to  år  aftjente  værne- 
pligt i  USA's  hær  i  Tyskland.  Han 
tog  siden  hen  magistergrad  i  public 
relations  ved  Boston  University  og 
arbejdede  som  avisredaktør. 

Han  giftede  sig  med  Sharon 
Longden  den  15.  december  1959  i 
templet  i  Salt  Lake  City.  Inden  Lo- 
ren Durm  blev  kaldet  som  leder  i 


Kirken,  var  han  anerkendt  for  sit 
arbejde  inden  for  regional  økono- 
misk planlægning  og  udvikling  og 
var  talsmand  for  New  England 
Council  for  Economic  Develop- 
ment  i  Boston. 

Ældste  Dunn  blev  kaldet  som 
medlem  af  De  Halvfjerds'  Første 
Råd  den  6.  april  1968  og  blev  kaldet 
til  De  Halvfjerds'  Første  Kvorum 
den  1.  oktober  1976.  Han  var  præsi- 


Ældste  Loren  C.  Dunn. 


dent  for  Området  i  det  østlige 
Nordamerika,  leder  af  Kirkens  hi- 
storiske afdeling  og  leder  i  Afdelin- 
gen for  koordinering  af  Kirkens  ak- 
tiviteter. Han  var  ligeledes  leder  af 
Missionærafdelingen  og  formand 
for  Nauvoo  Restoration,  Inc. 

Ældste  Dunn  tjente  som  admini- 
strator og  medlem  af  et  af  Kirkens 
områdepræsidentskaber  i  flere  ste- 
der i  verden,  bl.a.  i  Australien,  New 
Zealand,  Brasilien  og  Filippinerne. 
Han  tjente  ligeledes  i  Kirkens 
slægtshistoriske  afdeling  og  Afde- 
lingen for  udarbejdelser  af  under- 
visningsmaterialer. Desuden  har 
han  været  missionspræsident  i 
Sydney-missionen  i  Australien  og 
rådgiver  til  en  missionspræsident. 
I  juni  2000  blev  ældste  og  søster 
Dunn  kaldet  til  at  tjene  som  tempel- 
præsident og  præsidentinde  ved 
templet  i  Boston  i  Massachusetts. 
Ældste  Loren  C.  Dunn  og  hans  hu- 
stru havde  fem  børn  og  seks  børne- 
børn. 

Yderligere  ideer  til  fællestid 
i  september  2001 


ølgende  er  yderligere  ideer  til 
fællestid,  som  lederne  kan  bruge 
sammen  med  Fællestid,  der  er  trykt 
i  Liahona /or  september  2001.  Se 
materiale  til  lektionen,  instruktioner 
og  aktivitet,  som  passer  til  disse  ide- 
er, i  »Jeg  kan  følge  profeten«  på  side 
6  og  7  i  Lille  Liahona  i  denne  ud- 
gave. 

1.  Forklar,  at  vi  i  vores  liv  skal 
træffe  valg.  Når  vi  vælger  at  gøre 
det,  som  profeten  beder  os  om,  vil 
vores  valg  lede  os  tilbage  til  vor 
Fader  i  Himlen.  Lav  et  brætspil  til 
børnene.  Lav  en  brik  med  et  bille- 
de af  en  dreng  og  en  pige  til  hver 
klasse.  Giv  dem  hver  sin  farve. 
(Eller  brug  knapper,  bønner  eller 
sten).  På  et  stort  stykke  papir  el- 
ler tavlen  tegner  I  en  sti,  der  fører 
fra  vores  hjem  på  jorden  tilbage 
til  vor  Fader  i  Himlen.  Tegn  an- 
dre stier,  som  fører  til  blinde  veje, 
der  ligger  uden  for  den  store  sti. 
Del  stierne  op  i  firkanter.  Der, 
hvor  stierne  krydser  hinanden 
placeres  et  billede  af  eller  skrives 
navnet  på  en  sidste  dages  hellig 
profet.  I  stiens  næste  felt,  som  fø- 
rer til  vor  himmelske  Fader,  skri- 
ver I  et  råd,  som  denne  profet  har 
givet  os,  for  at  vi  kan  vende  tilba- 
ge til  vor  himmelske  Fader,  (For 
eksempel:  Joseph  Smith:  »Vi  må 


døbes  af  en  med  myndighed  fra 
Gud«;  Joseph  F.  Smith:  »Vi  bør 
holde  familieaften«;  Ezra  Taft 
Benson:  »Læs  Mormons  Bog.«  Se 
efter  andre  forslag  bag  på  bille- 
derne af  profeterne  i  Evangelisk 
kunst  eller  konferenceudgaver  af 
Liahona).  I  næste  felt  af  stierne, 
der  fører  til  en  blind  vej,  skriver  I 
noget,  som  profeterne  ikke  har 
bedt  os  om  at  gøre.  (For  eksem- 
pel: Stjæle  slik,  snyde  til  en  prøve, 
være  uvenlig  over  for  andre,  kun 
betale  tiende  når  det  er  let  osv.) 
Læg  de  foldede  papirstykker 
med  tal  på  i  en  æske.  For  at  spille 
spillet  skal  hver  klasse  trække  et 
nummer  og  flytte  brikken  langs 
stien  svarende  til  det  nummer, 
de  trækker.  Når  brikkerne  når  til 
en  korsvej,  så  spørg,  hvilken  sti 
klassen  ønsker  at  følge  og  hvor- 
for, og  bed  dem  flytte  brikken 
herefter.  Spil  indtil  alle  klasser  er 
kommet  til  slutningen.  I  kan 
eventuelt  arbejde  sammen  med 
jeres  musikleder  og  synge  sange 
eller  salmer,  der  underbygger 
børnenes  valg. 

2.  Brug  oplysningerne  bag  på 
billederne  af  sidste  dages  hellige 
profeter  fra  Evangelisk  kunst  eller 
konferenceudgaverne  af  Liahona 
til  ideer,  vælg  noget,  som  profe- 
terne har  rådet  os  til  at  gøre.  Skriv 


profeternes  råd  til  os  ned  på  hvert 
sit  stykke  papir,  og  fold  dem.  Læg 
dem  i  en  æske.  Lad  hver  klasse 
trække  et  stykke  papir  fra  æsken 
og  lave  mimespil  over  rådet.  Få 
resten  af  børnene  til  at  gætte, 
hvad  klassen  gør  for  at  »følge 
profeten«.  Når  de  har  gættet  rig- 
tigt, skal  de  gætte,  hvilken  profet 
der  har  givet  dette  råd  (der  er 
måske  mere  end  ét  rigtigt  svar). 
Sæt  billedet  op  af  profeten  og  pa- 
pirstykket med  hans  råd  derun- 
der. Når  klassen  er  færdig,  synger 
I  en  sang  eller  salme,  som  imder- 
bygger  vores  behov  for  at  vælge 
at  følge  profeten.  Vidn  om  hvor- 
dan det  har  velsignet  dig  i  dit  liv 
at  følge  profeternes  råd.  Til  større 
børn:  Giv  klasserne  et  skriftsted, 
som  har  med  deres  profets  råd  at 
gøre.  Få  dem  til  at  finde  skriftste- 
det, inden  de  skiftes  til  at  lave  mi- 
mespil over  rådet. 

3.  Se  yderligere  ideer  i  Jane 
McBride  Choate,  »Hvem  er  den- 
ne profet?«.  Lille  Liahona,  sep. 
2001,  s.  2-4;  Thomas  S.  Monson, 
»Profeternes  eksempel,«  Lille  Lia- 
hona, sep.  2001,  s.  5;  Angie  Berg- 
stom,  »Han  tager  sig  af  sin  kirke«. 
Lille  Liahona,  aug.  2001,  s.  10-12; 
Arm  Jamison,  »Profeternes  ek- 
sempler«. Lille  Liahona,  nov.  2000, 
s.  16.  □ 

Hjertevarmende  reaktion  på  Kirkens 
selvsupplerende  uddannelsesfond 


Da  præsident  Hinckley  bekendtgjorde  Kirkens  nye  selvsupplerende  uddan- 
nelsesfond ved  generalkonferencen  i  april,  forklarede  han,  at  selv  om  nogle 
medlemmer  allerede  havde  ydet  betragtelige  bidrag  til  fonden,  »har  vi  brug 
for  meget  mere.  Vi  indbyder  andre,  som  ønsker  det,  til  ligeledes  at  bidrage.« 
Han  fortsatte:  »Jeg  beder  ydmygt  om,  at  denne  indsats  må  få  succes,  og  anmo- 
der om  jeres  interesse,  jeres  tro,  jeres  bønner,  jeres  omsorg  til  fordel  herfor« 
(»Kirkens  selvsupplerende  uddannelsesfond«,  Liahona,  juli  2001,  s.  67). 


Som  reaktion  på  præsident  Hinck- 
leys  opfordring  har  Kirken  mod- 
taget mange  tilbud  om  økonomisk 
bistand  til  fonden  fra  medlemmer 


Ældste  John  K.  Carmack  fra  De 
Halvfjerds,  som  for  nylig  blev  kaldet 
til  at  lede  det  nye  program,  siger,  at 
bekendtgørelsen  om  fonden  er  blevet 


verden  over.  »Kirkens  ledere  er  meget  hilst  med  begejstring  fra  dem,  som 

opmimtrede  over  medlemmernes  re-  den  vil  gavne:  Unge  medlemmer  i 

aktion,«  sagde  Dale  Bills  fra  Kirkens  udviklingslande,  som  ellers  ikke  vil 

informationsafdeling.  have  råd  til  en  uddannelse.  »Der  var 


jubel  verden  over,  da  programmet 
blev  bekendtgjort,«  sagde  ældste  Car- 
mack. 

Det  nye  program  vil  begynde  i  be- 
grænset omfang  i  nogle  få  lande  til 
efteråret,  forklarede  ældste  Carmack. 
»Vi  vil  først  forsøge  at  forbedre  pro- 
grammet og  dernæst  bringe  det  ud  til 
tusindvis  af  studerende  i  hele  ver- 
den,« sagde  han. 

Medlemmer,  der  ønsker  at  bidrage 
til  fonden,  kan  gøre  det  via  tiende- 
blanketterne, som  fås  i  kirkebygnin- 
gerne. Skriv  »Kirkens  Selvsuppleren- 
de Uddannelsesfond«  eller  »PEF«  i 
feltet  »Andet«  på  blanketten.  □ 


Svejseprogram  giver  trofaste  medlemmer 
i  Mexico  håb  og  muligheder 

Jason  Swensen 


Rodolf  o  Uribe  var  blandt  titusinder,  som  ved  det  sidste  præstedømmemøde 
ved  generalkonferencen  hørte  profeten  præsentere  Kirkens  selvsuppleren- 
de uddannelsesfond.  Præsident  Gordon  B.  Hinckleys  bekendtgørelse  var 
en  nyhed,  der  glædede  trofaste  medlemmer  i  udviklingslande,  som  havde 
bedt  om  mulighed  for  at  få  en  uddannelse. 


F'  or  nogle  få  år  siden  var  bror  Uribe 
blandt  de  mange  trofaste  hjem- 
vendte missionærer,  der  bad  om  en 
mulighed  for  at  udvikle  sig.  Han  hav- 
de været  på  fuldtidsmission  i  Oaxaca 
og  belært  sine  mexicanske  lands- 
mænd om  det  genoprettede  evangeli- 
um. Da  han  kom  hjem  til  Sonora  i 
Mexico,  var  der  kun  få  muligheder 
for  at  få  arbejde  eller  gå  i  skole. 

Så  kom  der  forlydender  om  et  for- 
søg med  et  svejseprogram  for  hjem- 
vendte missionærer  i  Mexico  City, 
som  skulle  styres  af  Kirkens  Ricks 


College  i  samarbejde  med  Kirkens 
Uddannelsessystem  og  lokale  stave. 
Bror  Uribe  blev  optaget  på  det  inten- 
sive 1  O-ugers  kursus  og  fuldførte  med 
færdigheder,  han  kurme  bruge  i  et  job. 
Han  er  nu  gift,  er  far  og  underviser  i 
Ricks  Colleges  svejseprogram.  Pro- 
grammet er  på  sin  vis  en  forløber  for 
Kirkens  selvsupplerende  uddannel- 
sesfond. 

»Jeg  er  også  taknemmelig  for  præ- 
sident Hinckley  og  hans  bekendtgø- 
relse; jeg  elsker  dette  program,«  siger 
bror  Uribe,  som  er  glad  for,  at  andre  i 

hele  verden  vil  få  lignende  uddarmel- 
sesmuligheder. 

Efter  en  tid  i  Monterey  er  Ricks  Col- 
lege-programmet nu  flyttet  til  Guad- 
alajara.  Den  29.  april  mødtes  omkring 
12  præstedømmebærere  i  Guadalaja- 
ra  Mexico  Union  stavscenter  for  at 
påbegynde  et  svejsekursus. 

L.  Briscoe  Roberts,  en  pensioneret 
medarbejder  fra  Ricks  College,  der  nu 
tjener  som  leder  i  svejseprogrammet, 
glæder  sig  på  elevernes  vegne  i  Gua- 
dalajara.  Han  arbejdede  med  pro- 
grammet i  Monterrey  og  var  henrykt 
over  resultaterne.  Bror  Roberts  siger, 
at  der  er  meget  stor  efterspørgsel  på 
faglært  arbejdskraft  i  Mexico.  Nogle 
af  kursisterne  fra  det  forrige  svejse- 
program har  fået  arbejde  og  lederstil- 
linger. Andre  er  blevet  selvstændige. 


En  elev  i  Ricks  Colleges  svejseprogram  i  Guadalajara  i  Mexico  præsenterer  sig  for  sine  klassekammerater.  Alle  eleverne  er  hjemvendte  missionærer 


En  privatejet  maskinfabrik  i  Mon- 
terrey gav  programmet  lov  til  at 
bruge  deres  undervisningsfaciliteter, 
materiel  og  udstyr  og  gav  endda  ele- 
verne et  måltid  mad  hver  dag.  Det 
eneste,  som  virksomheden  bad  om, 
var  at  få  førsteret  til  at  ansætte  kursi- 
sterne, siger  bror  Roberts. 

Programmet  oplærer  kvalitetsbe- 
vidste svejsere,  fordi  det  optager 
mermesker  af  høj  kvalitet,  tilføjer  han. 
»Disse  er  udsøgte,  kvikke  unge 
mænd.« 

Leo  Castagno  har  undervist  i  svejs- 
ning på  Ricks  College  i  27  år  og  er  nu 
svejseprogrammets  tekniske  leder. 
Det  forventes,  at  eleverne  arbejder 
hårdt,  siger  han.  »Dette  program  er 
Ricks  Colleges  toårige  svejsepro- 
gram, som  gennemgås  på  ti  uger,«  si- 
ger bror  Castagno. 

På  det  integrerede  kursus  lærer 
man  ikke  kun  at  svejse,  siger  han.  Ele- 
verne lærer  teori,  matematik  og  virk- 
somhedslære, som  vil  være  dem  til 
stor  gavn  i  lederstillinger  og  i  det  pri- 
vate erhvervsliv  Desuden  integreres 
evangeliets  principper  i  programmet. 


Man  håber,  at  kursisterne  vil  blive 
dygtige  svejsere  -  og  bedre  fædre, 
ægtemænd  og  medlemmer  af  Kirken. 

Armando  Fajardo,  som  har  været 
på  mission  i  Tijuana  i  Mexico  og  nu 
har  fire  børn,  overvejede  at  købe  en 
tacobod,  inden  han  blev  optaget  på 
svejsekurset  i  Guadalajara.  Han  hav- 
de bedt  om  vejledning  og  en  levevej, 
som  ville  forbedre  forholdene  for 
ham  selv,  familien  og  Kirken.  Han  er 
nu  taknemmelig  for  denne  mulighed. 
»Herren  forbereder  os  til  ting,  som  vil 
ske,«  siger  bror  Fajardo. 

Savån  Ramirez  havde  drømt  om  at 


Fra  den  15.  august  2001  er  der  sket 
følgende  ændringer  i  Det  Central- 
europæiske Områdepræsidentskab: 
Den  nye  områdepræsident  er  D.  Lee 
Tobler  og  første-  og  andenrådgiveme 
er  henholdsvis  Ronald  R.  Rasband 
samt  Marlin  K.  Jensen. 

Præsident  Tobler  afløser  John  Car- 


finde  et  bedre  job,  inden  han  hørte  om 
svejseprogrammet.  Hans  nuværende 
job  i  politiet  berøver  ham  ofte  tid 
sammen  med  familien,  og  han  skal 
arbejde  hver  anden  søndag.  »Dette 
program  er  et  svar  på  mine  bønner,« 
siger  bror  Ramirez,  som  er  medlem  af 
Libertad  Ward  i  Guadalajara  Mexico 
Reforma  stav.  »Germem  dette  pro- 
gram kan  jeg  få  et  bedre  job.  Og  så  vil 
jeg  få  mere  tid  til  min  familie  og  til  at 
tjene  i  Kirken.«  □ 

Artiklen  venligst  stillet  til  rådighed  af 
Church  News,  22.  maj  2001. 


mack,  der  er  blevet  forflyttet  til 
hovedsædet  i  Salt  Lake  City  for  at 
varetage  ledelsen  af  Kirkens  Selv- 
supplerende Uddannelsesfond,  som 
præsident  Hinckley  præsenterede 
ved  aprilkonferencen.  □ 

red. 


Nyt  områdepræsidentskab 

Kirkens  første  tid  på  Bornholm 


I  de  senere  år  har  der  været  stigende  interesse  for  mormonernes  enestående 
historie  og  samfundssystem.  Interessen  har  givet  sig  udtryk  i  flere  faglige 
afhandlinger  -  og  i  store  avisartikler.  Mange  amerikanske  mormoner  kan  føre 
deres  slægtslinie  tilbage  til  Danmark  -  og  ikke  så  få  har  rødder  på  Bomholm. 


Men  hvomår  kom  de  første  mor- 
moner til  Bornholm?  Hvordan 
blev  disse  frermnede  modtaget  af 
bornholmerne?  Hvilke  befolknings- 
grupper lod  sig  påvirke  af  mormo- 
nernes budskab?  Hvorfor  konvertere- 
de nogle  af  bornholmerne  til  mormo- 
nismen? 

Den  danske  grundlov  af  1849  ga- 
ranterede religionsfrihed  for  alle  dan- 
ske borgere.  Om  det  var  et  tilfælde, 
det  ved  vi  ikke,  men  året  efter  kom  de 
første  mormoner  til  Danmark  fra  De- 
seret, mormonernes  eget  land  dybt 
inde  i  USA's  ufremkommelige  Klip- 
pebjerge, senere  kendt  som  delstaten 
Utah. 

Andreas  Agren  og  L.  J.  Ipsen  var  de 
første  mormoner,  der  6.  juni  1851  kom 
til  Bomholm.  De  vakte  ikke  den  store 
opmærksomhed,  men  kort  efter  an- 
kom »søstrene«  Bentsen,  der  var  født 
på  Bornholm,  og  de  bar  med  stor 
virkning  »deres  vidnesbyrd«.  Kort  ef- 
ter kom  mormonerne  til  Amager,  der 
senere  blev  betragtet  som  mormonis- 
mens vugge  på  Bornholm.  I  oktober 
1851  kom  Hans  Peter  Jensen,  Hans 
Larsen  og  Jens  Jørgensen  til  øen. 

På  trods  af  den  nye  grundlov,  som 
garanterede  religionsfrihed,  og  born- 
holmernes traditionelle  frisind  og 
åbenhed  opstod  der  stor  uvilje  mod 
mormonernes  aktivitet  på  Bomholm, 
ligesom  det  var  sket  andre  steder  i 
landet.  Hvorfor? 

Forfølgelse 

Der  er  flere  forklaringer  på  »mor- 
monforfølgelsen«: Traditionelt  ind- 
stillede borgere  forstod  ikke  og  accep- 
terede ikke  altid  den  nye  Grundlov 
og  mente  i  hvert  fald  ikke,  at  religi- 


onsfriheden strakte  sig  til  mormoner- 
ne og  deres  proselytaktiviteter.  Mor- 
monismen blev  betragtet  som  et 
onde,  man  burde  beskytte  de  mindre 
vidende  imod.  Præsterne  var  des- 
uden generelt  imod  den  grundlovs- 
sikrede konkurrence.  Dertil  kom  de 
samfimdsgrupper,  der  var  imod  alt 
det  fremmede  og  fandt  behag  i  at  lat- 
terliggøre og  genere  mennesker,  som 
var  anderledes.  Andre  var  bare  ude 
på  at  få  lidt  sjov  i  gaden.  Endelig  op- 
trådte mormoneme  med  et  provoke- 
rende budskab,  der  ofte  blev  præsen- 
teret på  en  provokerende  måde.  Men 
hvad  grunden  nu  var,  skete  uhyggeli- 
ge handlinger,  også  på  det  ellers  så 
fredelige  Bomholm. 

Mormonen  Hans  Peter  Jensen 
skrev  et  brev,  hvori  han  fortalte  nogle 
af  sine  erfaringer  på  Bornholm.  Han 
ankom  til  øen  10.  oktober  1851.  Efter 
at  have  besøgt  medlemmer  i  Sose  rej- 
ste han  til  Rønne  og  lejede  en  sal  til  at 
holde  møder  i. 

Han  skriver:  »Forresten  gik  både 
den  første  og  den  anden  Forsamling 
roligt  af.  Imidlertid  havde  en  af  Bom- 
holms Lærde  gjort  sit  Navn  bekjendt 
ved  i  Rørme  Avis  og  Folkevennen  at 
udsprede  et  løgnagtigt  Vidnesbyrd 
om  Sidste  Dages  Hellige  og  deres 
Lærdomme  . . .  « 

Det  var  Brandt,  der  straks  havde  ta- 
get til  orde  mod  mormonerne:  »En 
Forkynder  af  Mormonismen  har  taget 
Sæde  her  i  Byen.  Jeg  har  lovet  at 
imodstå  denne  Vranglærer  af  al  min 
Magt«,  skrev  han  i  Bomholms  Avis, 
21.  oktober  1851.  Det  gjorde  han  så. 
Mormonismen,  sagde  han,  havde 
drejet  én  sandhed  til  en  falskhed  og 
én  falskhed  til  en  sandhed.  »Falskhe- 


den« var  naturligvis  Mormons  Bog. 
»Sandheden  drejet  til  en  falskhed« 
var  mormonernes  påstand  om  et  stort 
frafald  efter  urkristendommens  tab 
ved  apostlenes  martyrier.  Han  henvi- 
ste til  en  udtalelse  fra  Hans  Peter 
Jensen  om,  at  den  sande  kirke  var 
forsvundet  fra  jorden  i  570  e.  Kr. 

Dette  »budskab«  var  hverken  nyt 
eller  overraskende.  Som  de  store  re- 
formatorer (Luther,  Calvin  og  Zwing- 
li)  og  dermed  de  store  protestantiske 
kirkesamfund  mente  tilhængerne  af 
Jesu  Kristi  Kirke  af  Sidste  Dages  Hel- 
lige, at  der  havde  fundet  et  stort  fra- 
fald sted  i  Kirken  og  en  bevægelse  fra 
sandheden  i  de  første  få  århimdreder 
efter  Kristus.  Det  skete  samtidig  med, 
at  den  senere  så  magtfulde  Romersk- 
Katolske  Kirke  opbyggede  sin  magt 
og  blev  en  del  af  det  hensygnende 
Romerske  Rige. 

Men  mormonerne  gik  videre.  De 
påstod,  at  myndigheden  til  at  handle 
på  Guds  vegne  og  Herrens  godken- 
delse af  kirken  gik  tabt  ved  det  moral- 
ske forfald  og  tabet  af  den  rene  sand- 
hed. Det  var  derfor  nødvendigt,  at 
Herren  genoprettede  sin  Kirke.  Mor- 
monerne påstod  provokerende  vide- 
re, at  Gud  havde  genoprettet  sin  Kir- 
ke, og  at  Jesu  Kristi  Kirke  af  Sidste 
Dages  Hellige  var  denne  Kirke. 

Sådan  en  lære  mod  den  i  forvejen 
hårdt  angrebne  Statskirke  måtte  føre 
til  konfrontation.  Med  stærke  ord 
som  »løgn«  og  »djævelske  kunststyk- 
ke« blev  der  skrevet  i  aviserne  imod 
mormonmissionæreme.  Sådanne  ord 
blev  brugt  af  de  mere  lovløse  ele- 
menter i  samfundet  som  undskyld- 
ning for  at  forfølge  mormonmissio- 
nærer, men  når  de  blev  anvendt  i 
aviseme  og  af  myndighedspersoner, 
kunne  det  ikke  imdgå  at  sætte  sin- 
dene i  kog. 

Selv  mente  Hans  Peter  Jensen,  at 
avisindlægget  var  årsag  til,  at  »hele 

Staden  kom  i  Bevægelse,  og  ved  den 
tredie  Forsamling,  der  var  bestemt  til 
at  afholdes  den  24.  oktober,  havde  de 
tidligt  haft  travlt  med  at  få  Salen  op- 
lyst og  Folket  samlet  både  inden  og 
uden  for  Huset . . .  Jensen  talte  først  og 
bar  et  stærkt  Vidnesbyrd  og  prædike- 
de ...  Da  lød  Signalet:  ,Herud,  herud'. 
En  masse  Mennesker  greb  fat  og 
slæbte  Bror  Jensen  og  Larsen  igen- 
nem en  smal  åbnet  Vej  gennem  Fol- 
ket. To  Mænd  kom  til  hans  Hjælp  og 
befriede  ham,  så  han  blev  fri  for  Mis- 
handling, med  Undtagelse  af  lidt  på 
Øret  og  overspyttet  så  det  flød  fra 
Hovedet  til  Fødderne,  nogle  Puf  i 
Ryggen  ...«  Men  mormonerne  led 
ikke  forgæves.  Hans  Peter  Jensen  op- 
lyste, at  han  efter  denne  affære  døbte 
12  personer  i  Rønne. 

Senere  gentog  noget  lignende  sig. 
Mormonerne  blev  hånet,  fik  deres  tøj 
revet  i  stykker  og  blev  til  tider  pryg- 
let. Men  næsten  altid  greb  neutrale 
bornholmere  ind,  så  mormonerne 
slap  fri  eller  på  anden  måde  blev  hjul- 
pet. Disse  bornholmere  troede  ikke  på 
mormonmissionærernes  forkyndelse, 
men  kunne  ikke  acceptere  den  hård- 
hændede adfærd  mod  dem. 

Brandt  var  da  heller  ikke  begejstret 
for  behandlingen  af  mormonerne.  Da 
en  pøbelhob  afbrød  en  mormonfor- 
samling og  mishandlede  mormon- 
missionærerne,  skrev  han  den  31.  ok- 
tober i  avisen,  at  han  selv  ville  ikke 
deltage  i  sådanne  aktiviteter,  fordi 
alle  skulle  have  ret  til  at  have  deres 
egen  mening. 

Ikke  desto  mindre  fortsatte  den 
hårdhændede  behandling  af  mor- 
monmissionærerne. Jens  Jørgensen 
skrev  senere  om  en  hændelse  om  af- 
tenen den  2.  december  samme  år:  »Vi 
var  begge  hos  Bror  Nielsen  i  Amager, 
og  Folkene  fra  andre  Byer  kom  be- 
væbnede med  Knipler  for  at  overfal- 
de os,  men  så  snart  Folkene  i  Arnager 
hørte  det,  blev  de  straks  enige  i  at  for- 
svare os.  Mormonerne,  sagde  de,  læ- 
rer os  at  handle  ret,  dem  vil  vi  forsva- 


re .. .  Folket  i  Amager  bevæbnede  sig 
med,  hvad  Våben  de  først  fik  fat  på  . . . 
(så)  trak  vore  Fjender  sig  tilbage.« 

Det  er  bemærkelsesværdigt,  at  lat- 
terliggørelsen, forfølgelsen  og  over- 
faldene virkede  stik  mod  hensigten. 
Forfølgelsen  afledte  stigende  op- 
mærksomhed og  øget  interesse  -  og 
dermed  tilslutning  til  mormonerne. 
Men  hvordan  kunne  de  ellers  så  fre- 
delige bornholmere  reagere  så  kraf- 
tigt på  mormonerne?  Hvordan  kunne 
det  ske,  at  bornholmere  kurme  finde 
på  at  konvertere  til  mormonismen? 
Svarerne  må  findes  i  mormonernes 
budskab,  deres  markedsføring  og  i  de 
samfundsmæssige  forhold  på  Born- 
holm. 

Missionærernes  budskab 

Mormoneme  forkyndte  kort  og 
godt,  at  Jesu  Kristi  evangelium  var 
forsvundet  fra  jorden  med  apostlenes 
død  i  urkirkens  sidste  år  Alle  andre 
kirkesamfund  var  trods  deres  an- 
strengelser for  forbedringer  og  tilba- 
gevenden til  den  oprindelige  kirkes 
standarder  og  lærersætninger  blot 
menneskeværk.  Med  oprettelsen  af 
Jesu  Kristi  Kirke  af  Sidste  Dages  Hel- 
lige blev  evangeliet  i  1830  gengivet  til 
jorden  i  sin  fylde.  Joseph  Smith  frem- 
stod som  en  moderne  profet  på  linje 
med  Moses  og  havde  beseglet  sit  vid- 
nesbyrd med  sit  blod  ved  i  1844  at 
lide  martyrdøden  i  Illinois.  Det  var 
budskabet,  missionærerne  bragte  til 
Bornholm. 

Skønt  mormonerne  fik  flere  tilhæn- 
gere i  Danmark  i  forhold  til  befolk- 
ningstallet end  noget  land  uden  for 
USA  -  bortset  fra  England,  og  på 
Bornholm  flere  end  noget  andet  sted  i 
Danmark,  bortset  fra  Nordjylland  -  så 
var  det  kun  en  relativ  lille  del  af  be- 
folkningen, der  blev  konverteret  til 
mormonismen.  Tilsvarende  var  det 
kun  få,  der  deltog  i  forulempelsen  af 
mormoneme.  Trods  det  havde  mor- 
monernes aktiviteter  og  succes  et  så- 
dant omfang,  at  det  gav  genlyd  i  Fol- 

ketinget,  i  ministeriernes  gange  og  i 
bispernes  sale.  Det  var  ikke  til  at  vide, 
hvad  det  kunne  ende  med.  Med  hen- 
syn til  forfølgelsen  af  mormonerne  på 
Bornholm  er  det  måske  interessant  at 
hæfte  sig  ved,  at  det  let  kurme  være 
gået  på  Bomholm,  som  det  gjorde  i 
Ålborg,  hvor  en  ung  mand  blev  dræbt 
under  tumulter  af  samme  art,  som 
nogle  af  dem,  der  fandt  sted  på  Bom- 
holm. 

De  første  omvendte  på  Bornholm 

Mormonerne  fik  altså  kun  få  til- 
hængere på  Bornholm,  da  det  kom  til 
stykket.  De  første,  som  mormonerne 
hvervede  som  tilhængere,  var  da  hel- 
ler ikke  typiske  bornholmere.  Det  var 
folk,  der  i  forvejen  følte  sig  fremmed- 
gjort af  de  kummerlige  sociale  for- 
hold -  og  måske  endog  var  eller  følte 
sig  udstødt  af  det  etablerede  sam- 
fund, ligesom  dem,  der  tidligere  hav- 
de stået  bag  de  folkelige  bevægelser 
og  de  religiøse  vækkelser  Ofte  havde 
de  første  bornholmske  mormoner  til- 
hørt frikirkelige  retninger  som  bapti- 
sterne. I  andre  tilfælde  havde  de  blot 
meninger,  der  stred  mod  den  her- 
skende indstilling  og  holdning  i  Stats- 
kirken, der  endnu  ikke  havde  fået  den 
forfatning,  som  Grundloven  ellers 
havde  lagt  op  til.  Det  var  således  ofte 
samfundets  udstødte,  der  sluttede  sig 
til  Kirken  -  ligesom  det  gjaldt  alle,  der 
emigrerede  fra  Danmark  til  USA  i  åre- 
ne, der  fulgte.  Tænk  på  ordene  fra 
teksten  under  statuen  af  frihedsgud- 
inden uden  for  New  Yorks  havn: 
»Give  me  your  poor,  your  . . . «  (Giv 
mig  dine  fattige,  dine  . . . ) 

Men  i  dag  er  mormonerne  at  finde  i 
alle  befolkningslag  og  udskiller  sig 
ikke  meget  fra  den  øvrige  befolkning, 
men  det  er  en  anden  historie. 

Indtil  Anden  Verdenskrig  mødtes 
mormonerne  på  Bomholm  udeluk- 
kende i  private  hjemme,  men  i  1956 
lejede  mormoneme  sig  ind  i  en  loge- 
bygning på  Svanekevej.  Samtidig 
planlagde  man  bygningen  af  en  kirke 


med  Johannes  Lund  som  arkitekt  og 
tilsynsførende.  Siden  1960  har  Jesu 
Kristi  Kirke  af  Sidste  Dages  Helliges 
bornholmske  menighed  haft  til  huse 


på  Herman  Blems  Vej  14  i  Rønne.  Der 
er  fortsat  mormonmissionærer  på 
Bornholm,  men  nu  virker  de  i  fred  og 
ro,  selv  om  de  forkynder  det  samme 


budskab  som  i  1800-tallet  -  om  end  på 
en  mindre  provokerende  måde.  □ 

Hollis  R.  Johnson 


Dronningens  skatkammer 

Jesper  Olsen  i  interview  med  Kjeld  Rasmussen 


Dronning  Margrethe  har  mange  udsøgte  ting  i  sit  skatkammer  -  gaver  hun 
i  tidens  løb  har  modtaget  fra  statsoverhoveder  og  andre  prominente 
personer.  En  helt  speciel  og  ganske  særlig  ting  er  et  meterstort  maleri  af 
majestæten  omgivet  af  sin  nærmeste  familie. 


Når  man  møder  Jesper  fornem- 
mer man  på  hans  ligefremme 
og  uforbeholdne  venlighed,  at  han 
har  været  i  mesterlære  det  meste  af  sit 
19-årige  liv.  Som  søn  af  Henrik  og 
Hanne  Olsen  i  Ballerup  har  han  da 
også  gået  i  en  god  skole  i  Jesu  Kristi 
Kirke  af  Sidste  Dages  Hellige  -  be- 
gyndende i  Primary.  Siden  har  Jesper 
gennemført  en  4  års  grunduddannel- 
se omfattende  de  to  hovedværker  Bi- 
belen og  Mormons  Bog  -  to  vidner 
om  Kristi  liv  og  virke. 

Hertil  kommer  at  han  for  tre  år  si- 
den begyndte  som  mesterlærling  i 
Hjerte-konditoriet  i  Søborg.  Hvorfor 
han  valgte  konditorfaget?  Jo,  svarer 
Jesper,  jeg  vidste  at  jeg  ville  få  brug 
for  mine  kreative  evner  med  hensyn 
til  formgivning  og  billedkunst.  Men 
han  drømte  ikke  om,  at  ét  af  hans 
særlige  kunstværker,  et  stort  maleri 
på  1x1,2  meter,  skulle  havne  i  dron- 
ningens skatkammer. 

1  sin  fritid  arbejder  Jesper  som  se- 
kretær i  Jesu  Kristi  Kirke  af  Sidste 
Dages  Hellige,  hvor  han  hjælper  sin 
onkel  biskop  Michael  Kofod  med  at 
holde  styr  på  medlemskort  og  møde- 
deltagelsen i  menigheden  i  Ballerup. 
Når  Jesper  har  klaret  sin  svendeprøve 
til  januar  vil  han  gå  i  sin  fars  fodspor 
og  i  to  år  tjene  verdensmesteren  som 
fuldtidsmissionær,  hvor  end  der  måt- 
te være  brug  for  ham. 


Jesper  Olsen  ved  et  af  sine  flotte 
mesterværker. 


Jesper  husker  tydeligt  hvorledes 
hans  klasselærer  ikke  var  særlig  be- 
gejstret over  hans  valg  af  konditorfa- 
get -  hun  mente,  at  han  var  selvskre- 
ven til  at  gå  på  gymnasiet  og  blive 
akademiker  frem  for  håndværker.  Jes- 
per var  derimod  ikke  det  mindste  i 
tvivl  om,  at  han  ønskede  at  udvikle 
sine  kunstneriske  færdigheder  i  et  re- 
gulært håndværk,  og  da  han  to  gange 
inden  for  de  sidste  par  år  af  sin  folke- 
skoleuddannelse havde  været  i  prak- 
tik som  konditor  -  opdagede  han  at 
her  lå  der  rige  muligheder  for  én,  der 
er  villig  til  at  hellige  sig  en  opgave  og 
som  ikke  skyer  nogen  anstrengelse 
for  at  nå  sine  mål. 

Selvfølgelig  kan  arbejdet  være 
hårdt  og  kræve  udholdenhed  for- 
uden en  god  fysik,  men  også  her  er 
Jesper  på  forkant  og  klarer  sig  godt, 
da  han  hele  sit  liv  har  efterlevet  Her- 
rens visdomsord.  Omgangstonen  kan 
til  tider  være  hård  på  en  moderne  ar- 
bejdsplads, men  det  spændende  og 
kreative  arbejde  opvejer  alt  det  kede- 
lige, fortæller  Jesper  En  konditors  ar- 
bejde er  foruden  kager  at  kunne  frem- 
stille et  væld  af  deserter  og  isanret- 
ninger.  Da  jeg  opdagede,  hvor  omfat- 
tende faget  var,  blev  jeg  grebet  af  dets 
mulighed  for  at  forene  håndværk  og 
kunst. 

Jeg  er  fascineret  af  mermesker,  der 
udvikler  deres  talenter  -  og  jeg  søger 
selv  at  gøre  dette  til  en  livsstil.  Jesper 
får  et  særligt  glimt  i  øjnene  da  han 
omtalte  en  ny  kunstart,  som  han  net- 
op er  begyndt  at  interessere  sig  for. 
Formgivning  af  varm  karamelmasse 
er  næsten  som  at  arbejde  med  glas  - 
de  smukkeste  form-  og  farvevirknin- 
ger kan  opnås,  når  man  skiftevis  blæ- 
ser og  strækker  det  varme  gyldne 
materiale.  Kunsten  at  få  noget  til  at 
lykkes  ligger  i  det  enkle  princip  at 
udvise  udholdenhed  og  tålmod.  Un- 
der et  kunstværks  tilblivelse  oplever 
man  ofte  både  stress  og  udmattelse, 
men  når  man  ser  det  færdige  resultat 
ved  man,  at  ikke  én  time,  ikke  ét  mi- 
nut har  været  spildt. 

Jeg  har  haft  mange  kreative  ople- 
velser i  min  læretid  -  den  største  var 
nok  da  jeg  i  al  hemmelighed  fik  til 
opgave  at  fremstille  min  læremesters 
bryllupskage.  Det  store  chokolade- 


maleri  til  dronning  Margrethes  60-års 
dag,  som  blev  udført  på  et  lærred  af 
ren  marcipan  var  også  en  helt  speciel 
opgave.  Hvis  Bertel  Thorvaldsen  hav- 
de set  Jespers  diskoskaster  ville  han 
utvivlsomt  være  blevet  både  forun- 
dret og  imponeret.  Og  måske  havde 


den  gamle  mester  også  slikket  sig  om 
munden.  Den  40  centimeter  høje  figur 
er  nemlig  modeleret  og  mejslet  i  godt 
og  vel  seks  kilo  ren  hvid  chokolade. 
De  doriske  søjler  bag  atleten  er  rør  og 
tynde  pinde  som  er  beklædt  med  suk- 
kerpiskede  hvider. 


Jesper  er  sammen  med  seks  andre 
blevet  udtaget  til  konditorlaugets 
danmarksmesterskab.  De  to  sidste 
dage  i  september  skal  mesterlær- 
lingene vise,  hvad  håndværket 
byder  på.  Vi  krydser  fingre  for  Jes- 
per. □ 


Københavns  Stavskonference  - 
lørdag  den  14.  april  2001 


Ved  mødet  lørdag  aften  udtalte  ældste  Hilbig,  som  præsiderede:  Wardsråd  i 
dag  er  meget  forskellige  fra  for  fem  år  siden.  Tidligere  arbejdede  vi  mere 
inden  for  vore  respektive  grupper. 


I dag  sætter  vi  mere  fokus  på  men- 
nesker end  på  programmer.  Vort 
erklærede  mål  træder  mere  og  mere 
tydeligt  frem  -  nemlig  at  vi  bør  være 
én  for  alle  og  alle  for  én.  Måske  vil 
PUK  som  følge  heraf  på  et  tidspunkt 
blive  afløst  af  wardsråd.  Herrens  krav 
til  os  er,  at  vi  som  enkeltpersoner  og 
som  et  samlet  hele  i  stigende  grad  er- 
kender medansvar  for  hele  Kirkens 
trefoldige  program. 

Vi  har  en  udfordring!  Kun  8%  af 
vore  imge  mænd  i  Europa  tager  på 
mission.  For  tiden  er  ca.  60  000  unge 
på  mission  -  men  -  tendensen  går  i 
retning  af  42  000. 

Hvem  er  ansvarlig  for  vore  unge 
mænd?  Svar:  Wardsrådet  -  dvs.  hele 
wardet! 

Ældste  Hilbig  talte  også  om  det  sto- 
re arbejde,  der  udføres  i  vore  templer 
og  sagde  i  derme  forbindelse,  at  den 
væsentligste  grund  til,  at  Herren  har 
genoprettet  sin  Kirke,  er,  at  vi  gennem 
arbejdet  i  templet  kan  opfylde  Mala- 
kias'  profeti:  At  vende  fædrenes  hjer- 
ter til  børnene  og  børnenes  hjerter  til 
fædrene  for  ikke  at  jorden  skal  blive 
ødelagt  og  slået  med  band.  Ældste 
Hilbig  tilføjede,  at  uden  en  gyldig 
tempelanbefaling  kan  vi  lige  så  godt 
være  gode  medlemmer  af  en  prote- 


stantisk kirke.  Templerne  er  den  afgø- 
rende grund  til,  at  Herrens  Kirke  er 
på  jorden  i  dag.  Lad  os  støtte  hinan- 
den i  at  have  en  tempelanbefaling. 

Helle  Bernskov 

Eksemplets  magt  vist  gennem  for- 
ældrene er  afgørende  for  de  unges 
valg.  Derudover  har  alle  voksne  i 
wardet  et  medansvar  for  at  vise  de 
unge  omsorg  og  interesse.  Lær  deres 
navn  at  kende  -  hils  på  dem.  I  artik- 
len »Hvad  jeg  ønsker,  min  søn  skal 
vide,  før  han  tager  på  mission«  i  Lia- 
hona  fra  juli  1996  nævner  ældste 
Faust  ti  pxmkter,  som  er  afgørende 
for  en  ung  mands  selvforståelse  og 
dermed  for  hans  tro  på,  at  han  har 
noget  godt  at  give  verden.  Flid  og 
arbejde  er  en  sikker  ansporing  for 
enhver  ung  mand  og  pige.  Tillad 
aldrig  splid  i  jeres  kammeratskab, 
eller  præsidentskab  -  modløshed  er 
nemlig  et  af  Satans  bedste  virkemid- 
ler. Vær  ved  godt  mod  -  men  vær 
også  forberedt  på  modstand  fra  den 
onde.  Inviter  venner  -  vore  unge  vil 
derigennem  se,  at  vi  tager  os  godt  af 
vore  gæster  i  Kirken.  Hjælp  de  unge, 
giv  dem  et  passende  ansvar  i  form  af 
en  kaldelse. 

Der  kan  let  opstå  et  tomrum,  når 

man  forlader  AP/UP.  Måske  kan  æld- 
stemes  og  Hjælpeforeningens  ledelse 
hjælpe.  Byg  en  bro  mellem  de  unge 
mænd  og  ældsternes  kvorum  og  sørg 
for,  at  de  unge  piger  føler  sig  velkom- 
ne i  Hjælpeforerdngen,  og  lad  dem 
forstå,  at  de  yder  et  vigtigt  bidrag  ved 
deres  tilstedeværelse.  De  skal  ikke 
frygte  for  at  blive  tyve  år  ældre  på  en 
måned,  men  i  stedet  glæde  sig  til  at 
indtræde  i  Hjælpeforeningen  og  bi- 
drage til  at  styrke  Zion  gennem  kær- 
ligt søsterfællesskab.  Vore  unge 
mænd  kan  desuden  have  stor  glæde 
af  spejderaktiviteter  for  voksne  og 
derigennem  blive  styrket  til  at  gen- 
nemføre en  ærefuld  mission. 

Erik  Bernskov 

Alle  børnene  overlevede  giftskyen 
undtagen  Aage  -  han  troede,  det  var 
tåge.  Mange  af  de  vordende  ældster 
er  måske  som  Aage  -  de  er  ikke  op- 
mærksomme på  den  åndelige  gift, 
der  langsomt,  men  sikkert  berøver 
dem  ansvarlighed  og  handlekraft.  De 
vordende  ældster  udgør  et  stort  po- 
tentiale for  Herrens  Kirke,  når  vi  vi- 
ser venskab  og  styrker  dem  med  en 
frisk  og  levende  ånd. 

Nina  Als 

Hun  fortalte  en  vidunderlige  beret- 
ning om,  hvordan  en  primarypræsi- 
dentinde  tilbød  at  hjælpe  en  lille  pige 
til  Primary  -  og  således  styrkede  en 


hel  familie  til  at  blive  aktive  medlem- 
mer. 

Et  andet  tværfagligt  indlæg  fra  sø- 
ster Als,  der  er  stavens  UP-præsident- 
inde,  var,  at  Primarys  ledelse  med  for- 
del kan  invitere  missionærerne  til  at 
tale  til  børnene.  Lad  os  inspirere  hin- 
anden og  på  denne  måde  støtte  den 
fælles  sag. 

Søster  Rasmussen 

Vi  er  taknemmelige  for  de  år,  vi  har 
haft  i  Danmark.  Det  har  været  en  stor 


oplevelse  at  se  mennesker  blive  opløf- 
tet, når  de  modtager  evangeliet.  Vores 
liv  har  fået  en  ny  dimension  gennem 
vores  virke  i  disse  dejlige  år. 

Missionspræsident  Rasmussen 

Guds  bud  er  ikke  givet  for  at  be- 
grænse og  reducere  vore  mulighe- 
der -  Guds  bud  er  givet  for  at  gøre 
os  fuldkommen  fri.  Af  og  til  kan  vi 
blive  modløse  og  opgivende.  Giv  al- 
drig op,  men  husk  derimod  at  en 
angergiven  ånd  og  et  sønderknust 


hjerte  er  udgangspimktet  for,  at  vi 
kan  nyde  forsoningens  store  velsig- 
nelser. Jeg  vil  slutte  med  at  bringe 
en  særlig  tak  til  Søborg  Ward  for 
det  gode  resultat,  de  har  opnået 
gennem  den  afbalancerede  indsats. 
De  har  været  os  andre  et  godt  eksem- 
pel. 

Søster  Glory  Hjelm  sluttede  mødet 
med  bøn.  □ 

Kjeld  W.  Rasmussen, 
stavssekretær 


Indsamling  af  slægtshistorie 


Mads  Nielsen  var  63  år  gammel,  da  han  forlod  Danmark  i  1883  -  for  aldrig  at 
vende  tilbage.  Han  blev  omvendt  til  Kirken,  forlod  en  stor  gård,  seks  søn- 
ner, sin  stilling  i  lokalsamfundet  og  sin  hustru,  som  han  elskede  højt,  for  at 
rejse  til  Utah  og  slutte  sig  til  sin  ældste  søn,  der  var  emigreret  for  at  gøre 
forberedelser  til,  at  familien  kunne  komme. 


Han  nærede  stor  kærlighed  til 
evangeliet  og  et  stort  ønske  om 
at  slutte  sig  til  de  hellige.  Men  hans 
evner  til  at  lave  mad  var  ikke  store,  og 
i  fem  år  spiste  han  sin  spartansk  tilbe- 
redte mad  eller  nød  godt  af  naboer- 
nes venlighed. 

I  denne  tid  skrev  han  breve  til  sin 
hustru  og  opfordrede  kraftigt  hende 
og  børnene  til  at  rejse  over  til  ham. 
Disse  breve  indeholdt  bl.a.  minderne 
om  hans  sidste  morgen  i  Danmark,  og 
hvordan  han  luede  tidsler  væk  på 
marken  uden  for  gården  og  rejste 
uden  at  se  sin  hustru. 

Han  havde  ingen  anelse  om,  at  him 
gemte  sig  i  spisekammeret  -  og  græd. 
Han  hustru  ville  sikkert  have  sluttet 
sig  til  Kirken,  men  af  årsager,  som 
ikke  er  helt  klare,  blev  hun  aldrig 
medlem,  siger  Margit  Egdal,  histori- 
ker og  arkivar  i  Otterup,  som  ikke  er 
medlem  af  Kirken. 

Mads'  hustru  rejste  aldrig  over  til 
ham  i  Utah.  Da  han  havde  mistet  hå- 
bet om  nogensinde  at  se  sin  familie 
igen,  blev  han  i  Utah.  Mads  Nielsens 


gribende  og  til  tider  sørgelige  liv  blev 
glemt  i  årenes  løb  og  forblev  stort  set 
ukendt  indtil  for  nogle  år  siden,  hvor 
nogle  af  hans  efterkommere  i  Dan- 
mark fandt  hans  støvede,  gamle  bre- 
ve og  i  1998  afleverede  dem  til  Margit 
opbevaring  i  det  lokale  arkiv. 

Margit  fandt  brevene  fascinerende 
og  ønskede  at  finde  ud  af  mere  om 
Mads  og  hans  familie.  Him  ønskede 
at  finde  ud  af,  hvad  det  var,  der  var  så 
stærkt,  at  han  og  mange  andre  dan- 
skere rykkede  deres  tilværelse  op 
med  rode  og  forlod  deres  fædreland 
til  fordel  for  Utahs  tørre  ørken. 

»I  Guds  eget  land« 

Margit  stykkede  Mads  Nielsens  liv 
sammen  ud  fra  brevene  og  andre  ge- 
nealogiske oplysninger  og  samlede 
sine  oplysninger  i  bogen  »Mads  Niel- 
sen, David  og  Mette  Marie  i  Guds 
eget  land«.  Kulturministeriet  har  nu 
bedt  hende  om  at  skrive  en  anden 
bog,  som  beskriver  alle  de  første  med- 
lemmers liv  på  Fyn  og  i  det  fynske 
øhav,  herunder  Langeland. 

Det  er  et  ambitiøst  projekt.  Men 
Margit  hævder,  at  alle  de  første  med- 
lemmer af  Kirken  fra  Danmark  har  en 
fascinerende  historie  at  fortælle.  Hun 
mener,  at  interessen  for  Kirken  i  Dan- 
mark vokser  på  grund  af  Sea  Trek 
2001,  der  har  genskabt  den  sørejse, 
som  de  første  medlemmer  af  Kirken 
fra  Europa  begav  sig  ud  på,  og  også 
på  grimd  af  Vinterolympiaden  2002  i 
Utah. 

»Den  glemte  mormonhistorie  skal 
fortælles  nu,«  siger  hun.  Udfordrin- 
gen derved  er  blot,  at  da  »de  hellige 
forlod  Danmark,  tog  de  deres  historie 
med  sig.« 

Margit  opfordrer  Kirkens  medlem- 
mer i  USA,  som  har  forfædre  fra  Fyn 
og  de  omkringliggende  øer,  til  at 
kontakte  hende  om  deres  slægtshisto- 
rie. 

»Selv  om  jeg  ikke  er  mormon,  er  jeg 
meget  rørt  over  mormonernes  histo- 
rie. Jeg  har  fået  penge  fra  kulturmini- 
steren til  at  skrive  denne  bog.  Jeg  vil 
fortælle  om  mormonemigrantemes 
baggrimd.  Mormonernes  historie  på 
Fyn  er  meget  rørende«,  siger  hun. 

Margit  var  som  en  del  af  sin  forsk- 
ning i  Salt  Lake  City  på  Slægtshisto- 
risk  Arkiv  i  et  par  uger  sidste  år,  hvor 
hun  indsamlede  navne  og  datoer 
på  de  første  omvendte.  »Nu  søger 


jeg  efter  de  beretninger  og  anekdoter, 
der  fortæller,  hvad  der  skete  i  den 
første  tid.  Mormoner  har  ofte  ned- 
skrevet deres  forfædres  historie.  Det- 
te er  en  dyrebar  skat,  og  det  vil  være 
af  meget  stor  værdi  for  projektet  at 
kunne  bruge  disse  erindringer,«  siger 
hun. 

Førte  et  enestående  liv 

Blandt  de  anekdoter,  som  Margit 
har  samlet,  er  Jens  Hansens  livshisto- 
rie. Han  er  nu  en  »berømt  missio- 
nær«, som  blev  født  i  Otterup  i  1823. 
Inden  Jens  blev  medlem  af  Kirken, 
fik  han  krigsmedalje  -  Dannebrogs- 
ordenen -  af  kongen  for  sin  tap- 
perhed i  krigen  mod  Slesvig  i  1848- 
1851.  Da  han  var  blevet  medlem  af 
Kirken,  ønskede  han  at  forkynde 
evangeliet. 

»Han  førte  et  enestående  liv«,  siger 
Margit  efter  at  have  skrevet  et  kapitel 
om  Jens'  liv.  »Han  afholdt  møder 
hjemme  hos  sin  far  og  lod  til  at  have 


mere  energi  end  nogen  anden.  Han 
døbte  50  mennesker  og  er  ansvarlig 
for  at  have  oprettet  grene  på  det  nord- 
lige Fyn.« 

Et  område,  som  har  en  rig  kirkehi- 
storie, er  Bredstrup  Mølle  på  Nord- 
fyn, hvor  Bredstrup  Gren  lå  fra  1855- 
1863.  På  det  tidspunkt  var  der  120 
medlemmer  af  grenen,  sagde  Margit. 
Og  alligevel  er  historien  om  de  helli- 
ge dér  helt  ukendt  for  danskerne. 

Blandt  de  første  medlemmer  var 
Bodil  Clausdatter,  som  giftede  sig 
med  møllerens  søn.  Hun  lærte  Kirken 
at  kende  gennem  undervisningen  i 
møllen.  Da  hun  var  blevet  døbt,  »fik 
hun  og  hendes  mand  en  stor  gård«, 
siger  Margit. 

Men  Bodils  mand  døde  ung,  hvil- 
ket tvang  Bodil  til  at  ty  til  sin  mor  for 
at  klare  sig.  Men  hendes  mor  kendte 
ikke  noget  til  Kirken  og  vendte  Bodil 
og  hendes  børn  ryggen,  og  »gik  med 
hænderne  i  siden  over  på  den  anden 
side  af  vejen,  når  him  mødte  Bodil.« 


Bodil  pakkede  sine  egne  og  børnenes 
ting  og  immigrerede  til  Utah.  Hun  tal- 
te aldrig  med  sin  mor  igen. 

I  årenes  løb  mindedes  Bodil  den 
søde  duft  af  jasminer,  som  voksede  i 
stor  overflod  omkring  gården. 

Over  100  år  efter  vendte  nogle  af 
Bodils  efterkommere  tilbage  til  Bred- 
strup Mølle  for  at  finde  gården  og 
duften  af  jasminer,  som  de  havde  hørt 
så  meget  om  i  familien. 

Et  andet  særligt  interessant  områ- 
de er  Strib  Mark,  hvor  de  første  med- 
lemmer på  Fyn  blev  omvendt.  På  blot 
få  måneder  blev  14  mennesker  døbt. 
»Det,  som  jeg  gerne  vil  skrive  om,« 
siger  Margit,  »er  det,  der  fik  dem  til  at 
lade  sig  omvende.  Når  man  lærer  no- 
get om  de  første  missionærer,  får  man 
en  idé  om,  hvorfor  de  blev  omvendt. 
»Det  er  de  ting,  jeg  søger  at  finde«, 
sagde  Margit.  »Disse  beretninger  går 
en  lige  til  hjertet.  Forfædrene  kommer 
til  live  igen,  når  man  fortæller  sådan- 
ne beretninger.«  □ 


Ikke-talent  aften  i  Odense 


Den  11.  april  i  år  afholdt  Unge  Pi- 
ger i  Odense  1.  og  2.  ward  noget, 
de  kaldte  en  »ikke«-talentaften. 

Aftenen  var  bygget  op  over  de  syv 
værdinormer,  der  findes  i  Unge  Pi- 
gers tema,  nemlig:  Tro,  guddomme- 
lighed, personlig  værdi,  kundskab, 
valg  og  ansvarlighed,  gode  gerninger 
og  retskaffenhed  -  Der  var  så  tilføjet: 
Spejder. 

Der  var  både  små  rollespil,  en  quiz, 
en  forrygende  dans  og  en  ordleg. 

Et  af  rollespillene  handlede  om  en 
pige,  der  blev  tilbudt  en  øl.  Mens  hun 
stod  og  overvejede,  kom  tre  djævle 
farende  ind  på  scenen  for  at  overtale 
hende  til  at  sige  ja.  Men  så  skiftede 
musikken  til  blide  toner  -  og  djævle- 
ne gik  lidt  til  side,  mens  tre  yndige 
engle  kom  dansende  ind  på  scenen  og 
slog  kreds  om  pigen.  Hun  valgte  selv- 


De  unge  piger  fremfører  et  af  deres  rollespil 

følgelig  det  rette  og  sagde  NEJ. 

Den  flotte  dans  skulle  symbolisere 
gode  gerninger. 

Det  var  en  dejlig  aften.  UP'eme  nød 
at  vise  familie  og  vermer,  hvad  de  hav- 
de brugt  de  sidste  par  måneder  på  at 
indøve  -  og  vi  andre  klappede  meget. 

Nogle  drenge,  der  var  til  stede,  sag- 
de endda,  at  »det  var  fantastisk«  -  og 
det  var  store  ord. 

Til  sidst  nød  vi  en  masse  lækre  for- 
friskninger. □ 

Edith  Jørgensen,  Odense  2.  ward. 


